**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 26.03.2024, ora 08.00 – 27.03.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 27.03.2024, ora 07.00**

**RÂURI**

Debitele au fost în general staționare, exceptând cursurile mijlocii și inferioare ale Trotușului, Putnei, Buzăului și cursul superior al Prutului, unde au fost în creștere prin propagare.

Debitele se situează în general la valori sub mediile multianuale lunare, cu coeficienți cuprinși intre 30-90%, mai mari (în jurul şi peste normalele lunare) pe râurile din bazinele hidrografice: Vișeu, bazinul mijlociu al Oltului, bazinul superior al Prahovei, bazinul superior și mijlociu al Bistriței și pe cursul superior al Prutului şi mai mici (sub 30% din normalele lunare) pe râurile din bazinele hidrografice: Moravița, Vedea, Bârlad, Tazlău, Rm. Sărat, Jijia, bazinele inferioare ale Jiului, Oltului, Argeșului și pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare, exceptând cursul superior al Prutului, unde vor fi în scădere.

Sunt posibile creșteri de niveluri și debitele pe unele râuri din zona montană datorită cedării apei din stratul de zăpadă.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 26 - 27.03.2024 a fost în scădere, având valoarea de 5500 m3/s, sub media multianuală a lunii martie (6700 m3/s).

În aval de Porţile de Fier debitele au fost în scădere la Gruia și pe sectorul Tr. Măgurele – Tulcea și în creștere pe sectorul Calafat – Corabia

Debitul la intrarea în țară (secțiunea Baziaș) va fi în scădere (5400 m3/s).

În aval de Porţile de Fier, debitele vor fi în scădere pe sectoarele Gruia – Bechet şi Zimnicea – Tulcea şi în creştere pe sectorul Corabia - Tr. Măgurele.

**2.** **Situația meteorologică în intervalul 26.03.2024, ora 08.00 – 27.03.2024, ora 06.00**

**ÎN ŢARĂ**

Valorile termice diurne au crescut ușor în cea mai mare parte a țării, astfel că temperaturile maxime s-au încadrat între 11 grade la Joseni și 18 grade la Moldova Nouă. Cerul a fost variabil în timpul zilei, însă noaptea s-a înnorat treptat în toată țara. Pe arii restrânse a plouat slab în Oltenia și izolat în Banat și Muntenia. Vântul a suflat slab și moderat, cu intensificări temporare în zona montană înaltă și în sudul Banatului, unde au fost rafale de 75...85 km/h, dar și în Delta Dunării, restul Banatului și sudul Transilvaniei, cu viteze în general de 45...55 km/h. Este strat de zăpadă în cea mai mare parte a zonei montane și măsura aseară la ora 20 -*în platformele stațiilor meteorologice-* până la 215 cm în Munții Făgăraș, la peste 2000 m altitudine. La ora 6 se înregistrau valori termice cuprinse între -3 grade la Toplița și 12 grade la Ștei și Reșița. Cu totul izolat dimineața a fost ceață, iar spre sfârșitul intervalului în nordul, centrul și estul țării s-a produs brumă.

OBSERVAȚII - de ieri dimineață de la ora 6 au fost în vigoare 5 atenționări pentru fenomene meteorologice periculoase imediate, emise după cum urmează: 4 de către SRPV Timișoara și 1 de SRPV Sibiu.

**LA BUCUREŞTI**

Vremea s-a încălzit, astfel că temperatura maximă a fost de 16 grade. Cerul a fost mai mult senin în timpul zilei, apoi sa înnorat, iar spre sfârșitul intervalului a plouat slab. Vântul a suflat slab și moderat. La ora 6 se înregistrau 5 grade la Afumați și Băneasa și 7 grade la Filaret.

**3. Prognoza meteorologică în intervalul 27.03.2024, ora 08.00 – 28.03.2024, ora 08.00**

**ÎN ŢARĂ**

Vremea va fi apropiată de normalul termic al perioadei în regiunile sudice și sud-estice, iar în celelalte regiuni va deveni mai caldă decât în mod obișnuit. Pe parcursul zilei, cerul va fi variabil și doar izolat va ploua slab în sudul teritoriului, iar la altitudini mari la munte vor fi precipitații mixte. Noaptea, înnorările vor cuprinde jumătatea de vest a țării și va ploua pe arii relativ extinse, iar în rest cerul va fi temporar noros. Vântul va sufla moderat, cu intensificări în majoritatea zonelor, cu viteze mai mari în Banat, Moldova și în sudul Transilvaniei (55...65 km/h), dar și în zona montană înaltă, unde rafalele vor depăși 80...90 km/h. Temperaturile maxime se vor situa între 10 și 21 de grade, iar cele minime între 0 și 12 grade, ușor mai mari în Dealurile de Vest. Izolat în depresiuni și în regiunile extracarpatice va fi ceață.

**LA BUCUREŞTI**

Valorile termice se vor situa în jurul celor specifice datei, astfel că temperatura maximă va fi de 14...16 grade, iar cea minimă de 4...6 grade. Cerul va avea înnorări temporare, iar în prima parte a zilei va ploua slab. Vântul va sufla moderat, cu intensificări temporare ziua (viteze în general de 40...45 km/h).

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrării apei din sursa r. Miletin – ac.Halceni.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se menține situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor de la 33.0 l/s la 26.0 l/s la sursa r. Bahlui – ac.Pârcovaci, corespunzator treptei III de aplicare a restricțiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.

***Administratia Bazinala de Apă Mureș***

* **Judetul Hunedoara:** Incepand cu data de 06.03.2024, la ora 18.10, ApaProd Hunedoara a trecut de la alimentarea cu apa din ac. Cincis la alimentarea cu apa din sursa Hobita / r. Barbat (cf. adr. ApaProd nr. 845/06.03.2024).

***Administratia Bazinala de Apă Jiu***

* **Judetul Hunedoara:** Incepand cu data de 17.05.2022 a fost oprita alimentarea cu apa a Barajului Valea de Pe?ti, din Priza Campu lui Neag (Buta), pentru efectuarea lucr?rilor de înlocuire a conductei de aduc?iune Buta-Baraj.
1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Garda Forestieră Râmnicu Vâlcea informează despre producerea, în data de 21.03.2024, ora 17.00, unui incendiu care a afectat 3 ha litiera din zona de deal, pe raza OS Cozia Negoiu, oraș Brezoi, sat Drăgănești, județul Vâlcea. Incendiul a fost stins in 24.03.2024, la ora 17.00, prin interv a 22 silvicultori, 12 pompieri, 1 polițist si 30 cetățeni, cu unelte specifice PSI. Cauza: incendierea vegetației uscate din cauza unui scurtcircuit la rețeaua electrica aeriana din zona, ca urmare a intensificărilor de vânt. Nu s-au înregistrat victime.

Garda Forestieră Râmnicu Vâlcea informează despre producerea, în data de 22.03.2024, ora 12.00, unui incendiu care a afectat 1.1 ha litiera pe raza OS Cărbunești, localitatea Scoarța, județul Gorj. Incendiul a fost stins in 23.03.2024, la ora 10.00, prin interv unui silvicultor si a 2 cetățeni. Cauza: curățarea vegetației pe teren limitrof fondului forestier.

Garda Forestieră Râmnicu Vâlcea informează despre producerea, în data de 24.03.2024, ora 17.00, unui incendiu care a afectat 3,45 ha litiera pe raza OS Cărbunești, localitatea Jupânești, județul Gorj. Incendiul a fost stins in 24.03.2024, la ora 21.00, prin interv unui silvicultor si a unui cetățean. Cauza: curățarea vegetației pe teren limitrof fondului forestier.

Garda Forestieră Râmnicu Vâlcea informează despre producerea, în data de 25.03.2024, ora 147.00, unui incendiu care a afectat 12 ha litiera pe raza OS Corcova, localitatea Corcova, județul Mehedinți. Incendiul a fost stins in 25.03.2024, la ora 18.00, prin interv a 6 silvicultori, 10 pompieri, 2 polițiști si a 3 cetățeni. Nu se cunosc cauzele declanșatoare.

Administrația Rezervației Biosferei Delta Dunării Tulcea informează despre izbucnirea, în data de 23.03.2024, la ora 11:00, unui incendiu de vegetație uscată în zona Districtului ecologic Murighiol-Sf. Gheorghe-zona Duravaia, la este de localitatea Mahmudia, județul Tulcea. Incendiul a fost stins în data de 24.03.2024, în jurul orei 17.00, de către reprezentanți ai I.S.U. Tulcea si ARBDD. A fost afectată o suprafață de 6 ha. Nu s-au observat mortalități la păsări sau mamifere sălbatice.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**